בא לו הלילה
בא לו הלילה ומביא עמו צללים; שומעת שקט נדמו המילים; איך הלאות מתפשטת לי בגוף; אורות הכוכבים מטילים עלי כישוף; בא לו הלילה ומביא איתו שלווה; פושטת בגד שוקעת בכורסא; חושך מרגיע ועוטף אותי בחום; מכסה על השדים שפושטים בכל מקום; בא לו הלילה; שולח זרוע ומלטף אותי; ברכות מתפנקת; בא לו הלילה; ירח משגר לי קרן אור; האימה מתרחקת; הוא עלי ישמור; בא לו הלילה נושק לי בריסים; מסע העייפות קוטע ריגושים; אני כמעט נרדמת מנשקת לשלום; זיכרונות היום מתחלפים לי בחלום; 